Kaapstad-man vas oor wapens | Maroela Media
'n 34-jarige man van Milnerton is in hegtenis geneem in verband met die onwettige besit van vuurwapens en ammunisie.
Kapt. FC van Wyk, woordvoerder van die polisie, het gesê lede van die blitspatrollie en misdaadintelligensie het 'n wenk ontvang oor ongelisensieerde vuurwapens by 'n huis in Milnerton.
Volgens Van Wyk het beamptes op die huis in Sunset Beach toegeslaan en op vier aanvalsgewere, 'n .38 Special-rewolwer en ammunisie beslag gelê. Van Wyk het gesê die man is in hegtenis geneem en sal na verwagting Maandag in Kaapstad-landdroshof verskyn.
Karel Seita
En 'n windbuks is nou sommer 'n aanvalsgeweer !!! Iemand is dom soos grond ….
Lyk na n ou .303 geweer en nog n jaggeweer asook n "striker" haelgeweer waarvoor mens wettig n lisensie kan bekom onder bepaalde voorwaardes. Ek sien geen aanvalsgeweer nie. Duidelik dat die term glad nie verstaan word nie
Daai is geen aanvalsgewere nie….he he he….
Wonder wie het hom verraai – mens hou jou mond as jy sulke goed het.
Daai lang geweer is 'n ou Martini Henry. En die winbuks het geen lisensie nodig nie. Oordryf SAPS dit bietjie? Hoekom?